## ZSÓTÉR PÁL GYERMEK-ÉRDEMÉREM - 2022

A Zsótér Pál Alapítvány ezt a kitüntető díjat annak a **VÉGZŐS általános iskolás és/vagy középiskolás** tanulónak adományozza, akiről az iskolai pályájának végén a következők mondhatók el:

* osztálya, iskolája közösségének aktív tagja, aki közössége érdekében feladatokat vállal és végez,
* tehetsége kibontakoztatását fontosnak tartja, ennek érdekében lépéseket tesz, tevékenységeket végez,
* jövőjére tudatosan készül, jövőképe formálásáért erőfeszítéseket tesz,
* a képességei szerinti legjobb tanulmányi eredmény elérésére törekszik.

Az **osztályfőnökök** írásban tehetnek javaslatot a Zsótér Pál Gyermek-Érdemérem odaítélésére, az érdeméremre javasolt diák jellemzésével, a jelölés indoklásával.

**Az előterjesztések beérkezési határideje: 2022. május 19.**

**Az előterjesztések benyújtása:**

Az előterjesztéseknek az alapítvány nevére és címére (1145 Budapest, Mexikói út 60.) kell beérkeznie zárt borítékban, vagy e-mail formájában a zsoter@mozgasjavito.com e-mail címre.

**Az elbírálás módja:**

A pályázatokat egy 5 fős, független bizottság véleményezi május 24-ig és tesz javaslatot legfeljebb 1 fő díjazandó általános iskolás végzős diák és 1 fő díjazandó középiskolás végzős diák személyére. A bizottságnak jogában áll adott évben nem javasolni, vagy a meghatározott keretnél kevesebb személyt javasolni az érdeméremre a beérkezett előterjesztések alapján.

A bizottság összetétele: 1 fő a Zsótér Pál Alapítvány kuratóriumából, 1 fő a Mozgásjavító EGYMI vezetőségéből, 1 fő szakos tanár, 1 fő gyógypedagógus és az MDSE elnöke.

A kapott javaslat alapján a kuratórium a május 26-i kuratóriumi ülésén határoz az ösztöndíjak odaítéléséről.

**A nyertesek kihirdetése:**

Az ösztöndíjak nyilvános és ünnepélyes kihirdetése az intézmény tanévzáró ünnepségén történik. Amennyiben a körülmények ezt nem teszik lehetővé, úgy az ünnepélyes átadóra a 2022/23-as tanév évnyitóján kerül sor.

A díjazottak neve (osztályuk feltüntetésével) megjelenik az alapítvány és a Mozgásjavító EGYMI kommunikációs csatornáin (weboldal, FB oldal, faliújság).

Budapest, 2022. 04. 20.

 Szily Krisztina

 a Zsótér Pál Alapítvány kuratóriumának elnöke